《和李璧山 其四》
明代·黄衷

草际轻蛙旅发声，较量花信逐时更。采芝一岁惟三秀，听乐千回无六茎。

春昼融融攲枕永，野泉脉脉入厨清。白头心迹还诗语，不独啼莺念友生。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。